Luister na nog ’n Agterblad-episodeFoto: Verskaf. Ná ’n stiller sportweek – te danke aan verskeie wêreldgebeure – kom die Agterbladspan byeen in ’n poging om die mees gedebatteerde vraag in sport te beantwoord: Hoe bepaal ’n mens die beste ooit? Die span stel hul kriteria op waarmee sterre van toeka tot nou vergelyk kan word – van Danie Gerber tot Jean de Villiers en Don Bradman tot AB de Villiers. Hulle probeer terselfdertyd bepaal wie die beste vyf spelers in die Springboktrui is, watter Protea-krieketspeler die beste van alle tye is en wie die septer tussen Lionel Messi en Cristiano Ronaldo swaai. Skud dus jou vere reg vir nóg ’n aksiebelaaide episode! Hoewel hulle hul deesdae op verskillende plekke in die land bevind, is hulle steeds gereed om oor elke drie, doel en grenshou te debatteer.